Diari Oficial de la Generalitat Valenciana


Sumari del DOGV 6532, del 31-05-2011 (2011/6229)

RESOLUCIÓ de 25 de març de 2011, de la Direcció General per al Canvi Climàtic, per la qual es concedeix el dret a utilitzar l'etiqueta ecològica de la Unió Europea a determinats productes de l'entitat Jabipack, SL.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6229


Data del document
:   25-03-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 25 de març de 2011, de la Direcció General per al Canvi Climàtic, per la qual es concedeix el dret a utilitzar l'etiqueta ecològica de la Unió Europea a determinats productes de l'entitat Jabipack, SL. [2011/6229]  
Vista la sol·licitud de Jabipack, SL, amb CIF O66373896, entitat dedicada a la fabricació d'articles d'ús domèstic de paper, amb domicili social siti a Carlet (València), carrer Mestral, núm. 22, parc industrial Ciutat de Carlet, s'emet aquesta resolució de conformitat amb els següents,  
  
Antecedents de fet  
  
Primer. Amb data 11 de gener de 2011 Ana Isabel Yanguas Brull, amb DNI 99367396J, en representació de l'entitat Jabipack, SL, presenta en el Registre Auxiliar del Centre de Tecnologies Netes sol·licitud per a la utilització de l'etiqueta ecològica de la UE en determinats productes de paper tissú d'aquesta entitat, i documentació justificativa.  
  
Segon. Amb data 16 de març de 2011 es completa la documentació presentada anteriorment.  
Tercer. Amb data 23 de març de 2011 se subscriu el contracte entre l'entitat Jabipack, SL, i la Conselleria de Medi Ambient, Aigua, Urbanisme i Habitatge, mitjançant la Direcció General per al Canvi Climàtic, pel qual s'estableixen les condicions d'utilització de l'etiqueta ecològica de la UE.  
  
Fonaments de dret  
  
Primer. L'article 9 del Reglament (CE) núm. 66/2010, del Parlament Europeu i del Consell, de 25 de novembre de 2009, relatiu a l'etiqueta ecològica de la UE (DO L 27 de 30.01.2010) estableix l'adopció d'un contracte tipus d'acord amb la plantilla que recull l'annex IV de l'esmentat reglament, que s'ha de subscriure entre l'organisme competent i el sol·licitant de l'etiqueta ecològica sobre les condicions d'utilització.  
Segon. L'annex IV del Reglament (CE) núm. 66/2010 del Parlament Europeu i del Consell, de 25 de novembre de 2009, estableix les característiques del contracte tipus sobre les condicions d'utilització de l'etiqueta ecològica de la UE.  
Tercer. El Govern Valencià, mitjançant el Decret 254/1994, de 7 de desembre, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a atorgar l'etiqueta ecològica i efectuar les altres funcions a què es refereix el Reglament (CEE) núm. 880/1992, de 23 de març.  
Quart. En l'àmbit de la Comunitat Valenciana, mitjançant Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 19 del Decret 139/2009, de 18 de setembre, pel qual s'aprova el reglament orgànic i funcional d'aquesta conselleria, i de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a la Direcció General per al Canvi Climàtic, a través de l'Àrea del Centre de Tecnologies Netes, exercir, entre altres, les competències en matèria de concessió de l'etiqueta ecològica.  
Vist quant antecedeix, com també l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria. resolc:  
Concedir a l'empresa Jabipack, SL, el dret a utilitzar l'etiqueta ecològica amb el núm. ES-V/004/001, d'acord amb el contracte pel qual s'estableixen les condicions d'utilització de l'etiqueta ecològica de la UE a l'esmentada entitat, de data 23 de març de 2011, per a la llista de productes següents:  
Producte catalogat com a rotllos de paper tissú adequats per a l'ús en la higiene personal, segons el que estableix la Decisió de la Comissió de 9 de juliol de 2009 (2009/568/CE), per la qual s'estableixen els criteris ecològics per a la concessió de l'etiqueta ecològica comunitària al paper tissú (DO L 197/87, de 29 de juliol de 2009), vàlids fins al 10 de juliol de 2013:  
Model: ecoeti-3024  
Embalatge del paquet: 18 unitats en rotllos  
Productes catalogats com a rotllos de paper tissú adequats per a l'absorció de líquids o la neteja de superfícies tacades segons el que estableix la Decisió de la Comissió de 9 de juliol de 2009 (2009/568/CE), per la qual s'estableixen els criteris ecològics per a la concessió de l'etiqueta ecològica comunitària al paper tissú (DO L 197/87, de 29 de juliol de 2009), vàlids fins al 10 de juliol de 2013:  
Model: ecoeti-220  
Embalatge del paquet: 6 unitats en rotllos  
Model: ecoeti-123  
Embalatge del paquet: 2 unitats en rotllos  
Productes fabricats per Jabipack, SL, en les seues instal·lacions síties al carrer Mestral, núm. 22, parc industrial Ciutat de Carlet de Carlet (València).  
Número d'etiqueta ecològica de la UE concedida: ES-V/004/001  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Paterna, 25 de març de 2011.- El director general per al Canvi Climàtic: Jorge Lamparero Lázaro.